Diari Oficial de la Generalitat Valenciana


Sumari del DOGV 5016, del 30-05-2005 (2005/6054)

RESOLUCIÓ de 24 de maig de 2005, del director general de Personal Docent de la conselleria de Cultura, Educació i Esport, per la qual es convoca un procés de selecció per a la provisió de llocs de treball d'assessories de formació dels Centres de Formació, Innovació i Recursos Educatius de la Comunitat Valenciana.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5016

Data del DOGV
:   30-05-2005

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2005/6054


Data del document
:   24-05-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * concurs administratiu
    * administració regional
    * personal docent

RESOLUCIÓ de 24 de maig de 2005, del director general de Personal Docent de la conselleria de Cultura, Educació i Esport, per la qual es convoca un procés de selecció per a la provisió de llocs de treball d'assessories de formació dels Centres de Formació, Innovació i Recursos Educatius de la Comunitat Valenciana. [2005/6054]
  
La Llei Orgànica 10/2002, de 23 de desembre, de la Qualitat de l'Educació, té com un dels seus principis de qualitat, el reconeixement de la funció docent com a factor essencial de la qualitat d'educació, posant especial èmfasi en l'atenció prioritària a la formació i actualització dels docents, i a la seua promoció professional.
  
Així mateix, el capítol I, article 57 de la mencionada llei, establix que les administracions educatives promouran l'actualització i la millora contínua de la qualificació professional dels docents, i també l'adequació dels seus coneixements i mètodes a l'evolució de la ciència i de les didàctiques específiques.
  
El Decret 231/1997, de 2 de setembre, del Govern Valencià, pel qual es regula la creació, estructura i funcionament dels centres de formació, innovació i recursos educatius de la Comunitat Valenciana, establix en l'article 7.2 que els assessors de formació seran funcionaris de carrera dels cossos docents no universitaris al servici de la Generalitat Valenciana. Així mateix establix que la convocatòria dels llocs d'assessoria de formació serà pública, d'acord amb els principis d'igualtat, mèrit i capacitat.
  
Per tot això, en virtut de les competències atribuïdes en l'article 11.9 Del Decret 183/2004, d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria de Cultura, Educació i Esport (DOGV núm. 4.857, de 6 d'octubre), esta Direcció General resol convocar un procés de selecció, referit al seu àmbit territorial, per a la provisió dels llocs d'assessories de formació dels centres de formació, innovació i recursos educatius de la Generalitat Valenciana (CEFIRE), que consten en l'annex I d'esta resolució, amb els perfils específics, quan hi haguera lloc, que es preveu en l'annex II, d'acord amb les bases següents:
  
Primera. Participació
  
Per a ser admesos en el procés de selecció, els qui aspiren a estos llocs, hauran de reunir a la finalització del termini de presentació de sol·licituds, a més dels requisits establits per als funcionaris públics, els següents:
  
1. Tindre una antiguitat de, com a mínim, cinc anys com a funcionari de carrera en els cossos docents no universitaris.
  
2. Estar en situació d'actiu i tindre destinació definitiva en un centre docent dependent de la Conselleria de Cultura, Educació i Esport.
  
3. Estar en possessió de l'acreditació de coneixement del valencià (Certificat de Capacitació Lingüística o títol de Mestre en Valencià).
  
4. Complir les condicions específiques, per tipus d'assessoria, que apareixen en l'annex II.
  
Segona. Funcions generals a desenvolupar en els llocs de treball d'assessoria de formació
  
1. Detectar les necessitats de formació de l'àmbit territorial de cada CEFIRE i de l'assessoria.
  
2. Promoure l'autonomia i desenvolupament professional del professorat, tenint en compte els seus diferents nivells d'experiència, les funcions específiques assignades, la diversitat en la formació inicial i l'orientació a la prevenció de riscs laborals i de salut laboral.
  
3. Afavorir i impulsar la millora de les pràctiques educatives orientades a la major qualitat en l'aprenentatge de l'alumnat, afavorint i valorant la diversitat, la innovació, l'experimentació i el compromís amb la millora, a través del desenvolupament de programes de formació, d'innovació i experimentació.
  
4. Constituir, potenciar i assessorar als grups de treball docents, propiciant una comunitat d'aprenentatge i educació en l'àmbit territorial de la seua assessoria.
  
5. Participar en la planificació, desenvolupament i avaluació d'activitats d'intercanvi, debat i difusió d'experiències educatives i didàctiques. I també contribuir, en col·laboració amb altres institucions, a desenvolupar activitats de dinamització social i cultural en els centres docents.
  
6. Informar, assessorar i facilitar als centres docents i al professorat un servici de biblioteca, documentació i recursos didàctics. I també participar, quan siga requerit, en l'elaboració de materials pedagògics.
  
7. Participar en l'elaboració, gestió, desenvolupament i avaluació dels plans anuals d'actuació (assessorament i formació) establits a la Comunitat Valenciana i del propi CEFIRE.
  
8. Participar en el model de gestió de la qualitat del CEFIRE
  
9. Participar, si s'és triat, en els òrgans unipersonals i col·legiats que pogueren existir en el CEFIRE.
  
10. Intervindre en la difusió dels resultats de programes europeus del sector educatiu, i també participar en programes europeus, quan els siga requerit.
  
11. Realitzar el seguiment de les activitats de formació de les entitats col·laboradores, quan li siga requerit.
  
12. Integrar en tota la seua activitat les tecnologies de la informació i de la comunicació.
  
13. Qualsevol altra que la Direcció General d'Ensenyament li encomane dins de l'àmbit de la formació del professorat i de l'assessorament.
  
Tercera. Presentació de sol·licituds
  
1. Els qui desitgen participar en el procés de selecció per a les assessories de formació, hauran de fer-ho constar en la instància que s'ajustarà al model de l'annex III d'esta resolució.
  
2. El termini de presentació de sol·licituds serà de 15 dies des de l'endemà de la publicació d'esta resolució en el Diari Oficial de la Generalitat Valenciana.
  
3. Podran sol·licitar-se un màxim de tres places, que s'han de consignar per orde de preferència.
  
4. Les instàncies de sol·licitud, junt amb la documentació complementària, podrà ser presentades en el Registre General de la Conselleria de Cultura, Educació i Esport i de les direccions territorials de Cultura, Educació i Esport, o en les oficines a què es referix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. En el cas d'optar per presentar la sol·licitud i la documentació complementària en una oficina de Correus, se seguirà el procediment establit a l'article 31 del Reial Decret 1.829/1999, de 3 de desembre, pel qual s'aprova el reglament que regula la prestació de servicis postals (BOE de 31 de desembre de 1999).
  
5. Els sol·licitants hauran d'acompanyar a la instància de sol·licitud la documentació complementària següent:
  
a) Full de servicis certificat per la direcció territorial de Cultura, Educació i Esport corresponent. El full de servicis s'entendrà tancat a la finalització del curs acadèmic 2004/2005.
  
b) Curriculum vitae escrit, segons el model de la pàgina web http://www. cult. gva. es/sfpt, on constaran els mèrits acadèmics, professionals i de formació, datat i firmat. La justificació documental dels mèrits al·legats, únicament hauran de ser aportats per a la seua verificació per les persones candidates que siguen convocades a l'última fase del procés, en el lloc i dia que se'ls indique.
  
c) Projecte d'actuació plantejat per a quatre anys de permanència en la plaça o places a què es concursa.
  
El projecte tindrà una extensió màxima de 30 pàgines format DIN A-4, amb un màxim de 30 línies per pàgina i 70 caràcters per línia. No s'acceptarà la incorporació al projecte d'annexos o altres documentacions complementàries.
  
Del projecte s'haurà d'entregar un original i una còpia en suport informàtic sobre processador de texts de paquet ofimàtic MS-Office o OpenOffice.
  
En tot cas, el projecte d'actuació no constituirà un compromís de treball a què s'hagen de circumscriure les futures actuacions de l'assessor o l'assessora en la plaça que se li adjudique, sinó que les línies bàsiques de la seua actuació sempre hauran d'ajustar-se a les directrius de l'administració educativa i al projecte global d'actuació del centre de formació, innovació i recursos educatius que se sol·licita.
  
6. No es consideraran aquells mèrits que els candidats hi al·leguen i hagen sigut obtinguts o computats després de la data de finalització del termini de presentació d'instàncies.
  
Quarta. Tribunal de valoració i comissions assessores
  
1. La valoració de cada una de les fases en què consta el concurs serà realitzada per un tribunal únic, nomenat pel director general de Personal Docent, constituït pels membres següents:
  
- El cap del Servici Central de la Inspecció Educativa, que actuarà com a president.
  
- El cap del Servici de Provisió de Llocs i Selecció de Personal Docent, de la Direcció General de Personal Docent.
  
- El cap del Servici de Formació del Professorat de la Direcció General d'Ensenyament.
  
- Dos funcionaris o funcionàries de carrera docents, designats pel director general d'Ensenyament, un d'ells actuarà com a secretari del tribunal, amb veu i vot.
  
Per cada membre del tribunal es nomenarà un altre suplent.
  
2. El Tribunal de Valoració podrà delegar en comissions assessores per àrees de coneixement o territorials, amb la finalitat de fer l'estudi previ de currículums o projectes.
  
3. La composició del Tribunal de Valoració, amb els seus suplents, i de les comissions assessores es farà pública en els taulers d'anuncis de les direccions territorials de Cultura, Educació i Esport i de la Conselleria de Cultura, Educació i Esport.
  
4. Els membres del Tribunal de Valoració i de les possibles comissions assessores que puguen constituir-se, estaran subjectes a les causes d'abstenció i recusació establides en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
5. Les persones que actuen com a Tribunal de Valoració o comissions assessores en este procés de selecció, tindran dret a la indemnització per raó del servici prevista en el Decret 24/1997, d'11 de febrer.
  
6. A les reunions del Tribunal de Valoració podran assistir representants dels sindicats presents en la Mesa Sectorial d'Educació, amb veu.
  
Cinquena. Valoració
  
1. Una vegada revisats els requisits presentats pels candidats per a participar en el procés de selecció, i acceptada la participació d'estos, s'iniciaran les fases següents:
  
A) Valoració del curriculum vitae.
  
B) Valoració del projecte d'actuació referit a la plaça o places a què es concorre i al perfil de l'assessoria, atenent als criteris següents:
  
- Les consideracions generals sobre la formació del professorat i les bases teòriques en què es fonamenta.
  
- El plantejament d'objectius inicials a desenvolupar en relació amb la formació i l'assessorament, respecte de la plaça per la qual opte, com a membre d'un equip de treball en l'àrea de la seua assessoria i en el CEFIRE de destinació.
  
- Les habilitats de comunicació i relació amb l'entorn.
  
- La predisposició a la gestió i a l'ús de ferramentes informàtiques.
  
- La qualitat del projecte i la viabilitat dels objectius que inicialment pretén aconseguir.
  
C) Verificació del curriculum vitae i defensa del projecte d'actuació referit a la plaça o places a què es concorre pel candidat o candidata en un acte públic.
  
2. Les puntuacions obtingudes en la valoració del curriculum vitae tindran un màxim de 45 punts, sobre el barem que es determina en l'annex IV. En cap cas els mèrits presentats podran valorar-se en dos apartats distints.
  
3. Les puntuacions obtingudes en la valoració del projecte d'actuació tindran un màxim de 25 punts.
  
4. Per a cada una de les places només es convocarà a la fase C) als tres candidats o candidates que hagen obtingut major puntuació en la suma obtinguda de la valoració del Currículum Vitae i en la valoració del projecte d'actuació. Els casos d'empat es dirimiran per la major de les qualificacions parcials en l'orde previst.
  
5. La defensa del projecte tindrà caràcter d'acte públic, on les persones seleccionades disposaran de 30 minuts per a exposar el seu projecte d'actuació, i també respondre, durant 15 minuts, a les preguntes que el tribunal li plantege sobre la viabilitat del seu projecte i per a determinar les habilitats comunicatives i la capacitat per a coordinar grups de docents. A la defensa del projecte se li assignarà un màxim de 30 punts.
  
Sisena. Procés de selecció
  
1. El tribunal farà públiques en la Conselleria de Cultura, Educació i Esport i en les direccions territorials de Cultura, Educació i Esport les relacions de candidats admesos per complir tots els requisits exigits, i també els exclosos, amb indicació del motiu i s'obrirà un termini de cinc dies per a la presentació d'al·legacions. Les al·legacions seran estudiades pel Tribunal de Valoració.
  
2. Recollits els informes emesos per les comissions assessores i, després d'estudiar les propostes de puntuació d'estes, es reunirà el Tribunal de Valoració per a establir la puntuació obtinguda pels aspirants quant al curriculum vitae professional i al projecte d'actuació.
  
3. Els qui passen a la fase C) del procés de selecció hauran de presentar la documentació justificativa dels mèrits al·legats i indicats en el curriculum vitae en el dia i lloc que els serà indicat pel Tribunal de Valoració. Les dites documentacions seran revisades per un funcionari de la Direcció General d'Ensenyament habilitat pel tribunal a eixe efecte. En el cas que hi haguera discrepància entre el curriculum vitae i la documentació aportada, este funcionari elevarà un informe al tribunal que decidirà l'exclusió de l'esmentat candidat o candidata i la crida al següent candidat que haja obtingut major puntuació, sense menyscabament de les actuacions legals que se'n pogueren derivar.
  
4. Una vegada efectuades les defenses dels projectes pels candidats i les candidates, el tribunal farà públiques les relacions ordenades de les puntuacions obtingudes en cada una de les fases del procés de selecció, en els taulers d'anuncis del lloc on s'haja realitzat el procés de selecció. A partir d'eixe moment es disposarà d'un termini d'al·legacions de cinc dies davant del president del Tribunal de Valoració.
  
5. El Tribunal de Valoració podrà deixar desertes les places dels candidats que no aconseguisquen una puntuació mínima de 55 punts en el conjunt de la valoració.
  
Setena. Resolució del concurs
  
Una vegada finalitzat el procés, el Tribunal de Valoració elevarà la proposta de nomenament, en comissió de servici durant un període de quatre anys, al director general de Personal Docent que dictarà una resolució que serà publicada en el Diari Oficial de la Generalitat Valenciana.
  
Huitena. Programa de formació
  
Els assessors de formació dels centres de formació, innovació i recursos educatius nomenats amb motiu de la present convocatòria, hauran de participar en un programa de formació. El seu disseny i desenvolupament serà responsabilitat de la Direcció General d'Ensenyament, a través del Servici de Formació del Professorat.
  
Novena. Retirada de documents
  
Passats dos mesos des de la publicació de la resolució en el Diari Oficial de la Generalitat Valenciana, s'obrirà un termini de trenta dies perquè els candidats no seleccionats puguen retirar la documentació presentada que estarà depositada en el Servici de Formació del Professorat de la Direcció General d'Ensenyament.
  
Quan els aspirants resulten seleccionats, la seua documentació i projecte d'actuació quedaran depositats en el Servici de Formació del Professorat fins a la finalització del període per al qual va ser nomenat.
  
Deu.
  
Contra la present resolució, que posa fi a la via administrativa, d'acord amb l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i per l'aplicació supletòria del que disposa l'article 1.2, en relació amb la disposició addicional 11, apartat 1, del Decret Legislatiu de 24 d'octubre de 1995, del Consell de la Generalitat Valenciana, pel qual s'aprova el text refós de la Llei de la Funció Pública Valenciana, podrà interposar-se amb caràcter potestatiu recurs de reposició davant de la Direcció General de Personal Docent en el termini d'un mes comptat des de l'endemà de la seua publicació o interposar directament recurs contenciós administratiu davant del Tribunal Contenciós Administratiu de València en el termini de dos mesos comptats a partir de l'endemà de la seua publicació.